CELEX: 62011CA0461
Language: sl
Date: 2012-11-08 00:00:00
Title: Zadeva C-461/11: Sodba Sodišča (tretji senat) z dne 8. novembra 2012 (predlog za sprejetje predhodne odločbe Stockholms tingsrätt – Švedska) – Ulf Kazimierz Radziejewski proti Kronofogdemyndigheten i Stockholm (Prosto gibanje delavcev — Člen 45 PDEU — Postopek popolnega ali delnega odpisa dolga — Dolžnik, ki je fizična oseba — Nacionalna ureditev, v okviru katere se za odpis dolga zahteva pogoj prebivanja)

12.1.2013   
            
            
               SL
            
            
               Uradni list Evropske unije
            
            
               C 9/20
            
         Sodba Sodišča (tretji senat) z dne 8. novembra 2012 (predlog za sprejetje predhodne odločbe Stockholms tingsrätt – Švedska) – Ulf Kazimierz Radziejewski proti Kronofogdemyndigheten i Stockholm
   (Zadeva C-461/11) (1)
   
   (Prosto gibanje delavcev - Člen 45 PDEU - Postopek popolnega ali delnega odpisa dolga - Dolžnik, ki je fizična oseba - Nacionalna ureditev, v okviru katere se za odpis dolga zahteva pogoj prebivanja)
   2013/C 9/31
   Jezik postopka: švedščina
   
      Predložitveno sodišče
   
   Stockholms tingsrätt
   
      Stranki v postopku v glavni stvari
   
   
      Tožeča stranka: Ulf Kazimierz Radziejewski
   
      Tožena stranka: Kronofogdemyndigheten i Stockholm
   
      Predmet
   
   Predlog za sprejetje predhodne odločbe – Stockholms tingsrätt – Razlaga člena 45 PDEU – Prosto gibanje oseb – Združljivost nacionalne zakonodaje, v okviru katere se za odpis dolga fizičnih oseb zahteva pogoj prebivanja na nacionalnem ozemlju, s členom 45 PDEU – Dolžnik, ki je državljan države članice A in prebiva v državi članici B ter je v državi članici A, ki je država izvora njegovega dolga, vložil prošnjo za odpis tega dolga – Navezna okoliščina kraja vložitve prošnje
   
      Izrek
   
   Člen 45 PDEU je treba razlagati tako, da nasprotuje nacionalni ureditvi, kot je ta v postopku v glavni stvari, v okviru katere se za odpis dolga zahteva prebivanje v zadevni državi članici.
   
      (1)  UL C 340, 19.11.2011.